Το **Βραβείο PEN/Faulkner** είναι λογοτεχνικό βραβείο των Η.Π.Α. που απονέμεται κάθε χρόνο στο καλύτερο Αμερικανικό μυθιστόρημα της χρονιάς. **PEN** είναι το ακρωνύμιο των **P**oets, **E**ditors, **N**ovelists και **Faulkner** είναι το επίθετο του μεγάλου Αμερικανού συγγραφέα Γουίλιαμ Φώκνερ ο οποίος δίνοντας πρώτος το καλό παράδειγμα δώρισε τα χρήματα του Νόμπελ Λογοτεχνίας για να ιδρύσει το "William Faulkner Foundation", (1961-1970), το οποίο ενθάρρυνε με χρηματική ανταμοιβή νέους Αμερικανούς συγγραφείς. 

Το "Old Reading Room" της "Folger Shakespeare Library", όπου λαμβάνει χώρα η τελετή βράβευσης
Το βραβείο απονέμεται από το ίδρυμα για την προστασία των τεχνών, **"PEN/Faulkner Foundation"**, (έτος ίδρυσης 1980) και η κρίση γίνεται από τριμελή (διαφορετική κάθε χρόνο) επιτροπή και συνοδεύεται για τον νικητή από χρηματικό έπαθλο 15.000 δολλαρίων, και για τους 4 φιναλίστ 5.000 δολλαρίων.
Ο νικητής και οι τέσσερις επιλαχόντες βραβεύονται σε τελετή που λαμβάνει χώρα στο "Old Reading Room" της "Folger Shakespeare Library(D/R)" (έδρα των γραφείων του ιδρύματος) της Ουάσινγκτον κάθε Άνοιξη.

Από την πρώτη παρουσίαση του βραβείου το 1981 με την βράβευση του *Walter Abish* για το μυθιστόρημά του *"How German Is It"*, το βραβείο κατάφερε να γίνει ένα από τα πιο καταξιωμένα στην αμερικανική λογοτεχνία.

Ανάμεσα στους νικητές ξεχωρίζουν ο Φίλιπ Ροθ που έχει λάβει το βραβείο τρεις φορές,- και τις τρεις σαν πρώτος νικητής- για τα μυθιστορημάτά του "Operation Shylock: A Confession" , (*«Επιχείρηση Σάυλωκ»*), (1994), "The Human Stain" (*«Το ανθρώπινο στίγμα»*), (2001), και "Everyman", (*«Καθένας»*) (2007).   

Από δύο φορές έχουν πάρει το βραβείο, ο Ρίτσαρντ Φορντ για τα μυθιστορήματά του "The Sportswriter" (*«Ο αθλητικογράφος»*) -φιναλίστ(1987) και "Independence Day", (*«Ημέρα ανεξαρτησίας»*) -πρώτος νικητής(1996),   

ο Τομπάιας Γουλφ για τα έργα "The Barracks Thief" (*«Ο κλέφτης του στρατοπέδου»*) -πρώτος νικητής(1985) και "Old School" -φιναλίστ, (2004),   

και ο Ντον Ντελίλο για τα έργα "Mao II" (*«Μάο ΙΙ»*) - πρώτος νικητής (1995) και "The Angel Esmeralda" - φιναλίστ (2012).

Ιστορικό
--------

Το 1978 η μυθιστοριογράφος Mary Lee Settle(D/R) κέρδισε το «Εθνικό Βραβείο Λογοτεχνίας» στην κατηγορία «Μυθοπλασίας», (National Book Award for fiction) με το βιβλίο της "Blood Tie". Την επόμενη χρονιά ήταν και η ίδια κριτής στην ομάδα των κριτών του «Εθνικού Βραβείου Λογοτεχνίας (μυθοπλασία)», η οποία (ομάδα) έδωσε το βραβείο στον Tim O'Brien για το βιβλίο του "Going After Cacciato", αντί να το δώσει, όπως όλος ο εκδοτικός μηχανισμός περίμενε στο μπεστ-σέλλερ της χρονιάς, το "The World According to Garp" του Τζων Ίρβινγκ, (John Irving). Θορυβημένη η εκδοτική βιομηχανία της Νέας Υόρκης, απέσυρε την υποστήριξή της από τα βραβεία και άλλαξε τους κανόνες ψηφοφορίας προς όφελός της.
Έτσι η Settle πρωτοστάτησεγια τη δημιουργία ενός άλλου βραβείου που θα βράβευε την συγγραφική ικανότητα και μόνο. Το φθινόπωρο του 1980 η Settle και άλλοι λογοτέχνες συνέστησαν την ομάδα από συγγραφείς που θα οργάνωνε την βράβευση κάθε χρόνο ενός Αμερικανικού έργου μυθοπλασίας, και ονόμασε το βραβείο "PEN/Faulkner Award".

Κανόνες
-------

Για κρίση στην τριμελή επιτροπή στέλνονται βιβλία που:

* εκδόθηκαν τον ακριβώς προηγούμενο χρόνο από την κρίση τους
* οι συγγραφείς είναι εν ζωή Αμερικανοί υπήκοοι
* έχουν ήδη εκδοθεί από οποιοδήποτε Αμερικανικό εκδοτικό οίκο, δεν είναι αυτο-εκδόσεις
* έχουν σταλεί μέσα στις προκαθορισμένες ημερομηνίες

Εξωτερικοί σύνδεσμοι - Πηγές
----------------------------

* Η ιστοσελίδα του ιδρύματος
* Ο πλήρης κατάλογος (νικητής και τέσσερις φιναλίστ) των βραβευθέντων
* Κατάλογος των βραβευμένων βιβλίων που κυκλοφορούν στα ελληνικά

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Οκτωβρίου 2017. Ανακτήθηκε στις 24 Οκτωβρίου 2017.
2. ↑
3. ↑  Matt Schudel
Washington Post Staff Writer.